Author: agenda0
Company: agenda

Vyhlásenie
Ministerstva práce, sociálnych vecí a rodiny Slovenskej republiky

Návrh nariadenia vlády SR, ktorým sa mení nariadenie vlády Českej a Slovenskej Federatívnej Republiky č. 43/1992 Zb. o ustanovení minimálnych mzdových taríf a mzdového zvýhodnenia za prácu v sťaženom a zdraviu škodlivom pracovnom prostredí a za prácu v noci v znení neskorších predpisov sa predkladá na rokovanie vlády 

bez rozporu.

	 

Návrh
NARIADENIE VLÁDY
Slovenskej republiky 
z .... septembra 2001,
ktorým sa mení nariadenie vlády Českej a Slovenskej Federatívnej Republiky č. 43/1992 Zb. o ustanovení minimálnych mzdových taríf a mzdového zvýhodnenia za prácu v sťaženom a zdraviu škodlivom pracovnom prostredí a za prácu v noci v znení neskorších predpisov

Vláda Slovenskej republiky podľa § 14 ods. 3 zákona č. 1/1992 Zb. o mzde, odmene za pracovnú pohotovosť a o priemernom zárobku v znení zákona č. 105/1999 Z. z. nariaďuje: 
Čl. I
Nariadenie vlády Českej a Slovenskej Federatívnej Republiky č. 43/1992 Zb. o ustanovení minimálnych mzdových taríf a mzdového zvýhodnenia za prácu v sťaženom a zdraviu škodlivom pracovnom prostredí a za prácu v noci v znení nariadenia vlády Slovenskej republiky č. 645/1992 Zb., nariadenia vlády Slovenskej republiky č. 249/1993 Z. z., nariadenia vlády Slovenskej republiky č. 84/1996 Z. z.,  nariadenia vlády Slovenskej republiky č. 2/1998 Z. z., nariadenia vlády Slovenskej republiky č. 65/1999 Z. z., zákona č. 105/1999 Z. z., nariadenia vlády Slovenskej republiky č. 374/1999 Z. z. a nariadenia vlády Slovenskej republiky č. 299/2000 Z. z. sa mení takto:

V § 2 odsek 1 znie:
"(1) Výška minimálnych mzdových taríf odstupňovaných do 12 tarifných tried pri určenom týždennom pracovnom čase 42 a 1/2 hodiny je: 
Tarifná | Sadzba v Sk za hodinu | Sadzba v Sk za mesiac
trieda | základná | zvýšená o 15 % | základná | zvýšená o 15 %
1 | 26,60 | 30,60 | 4 920 | 5 660
2 | 27,70 | 31,90 | 5 130 | 5 900
3 | 29,00 | 33,40 | 5 370 | 6 170
4 | 30,40 | 35,00 | 5 620 | 6 470
5 | 32,00 | 36,80 | 5 920 | 6 810
6 | 33,80 | 38,90 | 6 260 | 7 200
7 | 36,00 | 41,40 | 6 660 | 7 660
8 | 38,50 | 44,30 | 7 120 | 8 190
9 | 41,40 | 47,60 | 7 650 | 8 800
10 | 44,70 | 51,40 | 8 270 | 9 510
11 | 48,50 | 55,80 | 8 980 | 10 330
12 | 52,90 | 60,80 | 9 780 | 11 250.“.

Čl. II

Zamestnávateľ, na ktorého sa vzťahuje toto nariadenie uplatní postup podľa ustanovenia § 14 zákona č.  1/1992 Zb. o mzde, odmene za pracovnú pohotovosť a o priemernom zárobku v znení neskorších predpisov už za mesiac október 2001.

Čl. III

	Toto nariadenie vlády nadobúda účinnosť dňom vyhlásenia a stráca účinnosť 31. marca 2002.